**ELEMENTI I KRITERIJI OCJENJIVANJA IZ PRIRODE I BIOLOGIJE**

|  |  |  |
| --- | --- | --- |
| **Element ocjenjivanja** | **Opis elementa** | **Kriteriji ocjenjivanja** |
| **Usvojenost, razumijevanje i primjena znanja** | Ovaj element odnosi se pretežno na postignuća u kognitivnoj domeni. Obuhvaća poznavanje osnovnih bioloških pojmova, razumijevanje pojava i procesa u živom svijetu, tumačenje uzročno posljedičnih veza i primjenu znanja na primjerima. Načini provjeravanja ovog elementa su: **usmeno** i **pismeno**. | **Odličan**Učenik samostalno primjenjuje nova znanja, samostalno opisuje i objašnjava pojave i procese, navodi vlastite primjere, samostalno rješava problemske zadatke. |
| **Vrlo dobar**Učenik razumije veze između već poznatih i novo usvojenih pojmova, samostalno primjenjuje većinu novih znanja, uglavnom samostalno opisuje procese i uz malu pomoć nastavnika ih objašnjava. Samostalno rješava jednostavnije problemske zadatke. |
| **Dobar**Učenik samostalno tumači većinu osnovnih pojmova i povezuje ih s već poznatim pojmovima. Odvijanje i pojedine faze procesa tumači uz nastavnikovu pomoć. Za navođenje novih primjera treba pomoć. |
| **Dovoljan**Učenik prepoznaje osnovne pojmove, za povezivanje novih znanja s već poznatim treba mu pomoć nastavnika. Ne može samostalno opisati procese ni izvući zaključke. Nije u stanju davati vlastite primjere. |
| **Praktičan rad** | Ovaj element odnosi se na praktičnu primjenu znanja i stečene vještine te tako obuhvaća i psihomotoričko područje. Prate se aktivnosti učenika tijekom nastavnog procesa, praktični radovi, izrada različitih plakata, prezentacija i referata.Ovaj element provjerava se kod različitih oblika individualnog i grupnog rada | **Odličan**Učenik redovito i točno rješava postavljene zadatke pri čemu se izrazito trudi, pri aktivnostima je izrazito zainteresiran. Prezentacije i postere izrađuje vrlo pregledno i točno. |
| **Vrlo dobar**Učenik uglavnom redovito i točno rješava postavljene zadatke pri čemu se trudi, pri aktivnostima je zainteresiran. Prezentacije i postere izrađuje pregledno i uglavnom točno. |
| **Dobar**Učenik uglavnom redovito rješava postavljene zadatke ali su često s greškama ili nepotpuni, pri aktivnostima je ponekad zainteresiran. Prezentacije i postere izrađuje površno i s greškama. |
| **Dovoljan**Učenik neredovito rješava postavljene zadatke, s greškama ili nepotpuno, pri aktivnostima je nezainteresiran. Prezentacije i postere izrađuje oskudno i s greškama. |